Rūdninkų vartai

Rūdninkų vartai – buvę vartai, Vilniaus gynybinės sienos dalis ties dabartine Rūdninkų ir Pylimo gatvių sankryža. Įrengti XVI a. pradžioje, nugriauti 1800 m. Šiuo metu iš vartų likusi apatinė dalis, esanti po Rūdninkų gatvės danga.Rūdninkų vartai. Vsaa.lt (tikrinta 2025-10-22). Šalia buvusių vartų stovi Vilniaus Visų Šventųjų bažnyčia.Kultūros archyvai. Rūdninkų vartai. 1994-04-10, Lrt.lt (tikrinta 2025-10-22).

 Istorija 

XIV a. čia ėjo kelias į Rūdninkus, XV a. pro čia įvažiuodavo ir išvažiuodavo kunigaikščio svečiai, kadangi už 4 mylių nuo Vilniaus šalia šio kelio Ldk Kazimieras Jogailaitis 1470 m. pastatė rūmus.

Mūriniai Rūdninkų vartai pastatyti apie 1503–1522 m. kartu su miesto siena. pirmąkart paminėti 1557 m. Už Rūdninkų vartų driekėsi pagrindinis kelias į Gardiną ir tolyn į Lenkiją. Rūdninkų vartai buvo itin gerai pritaikyti gynybai, turėjo priešvarčius. Dviejų aukštų korpusas turėjo šaudymo angas, per kurias buvo galima šaudyti į priešą.Rūdninkų vartai. Ldkistorija.lt (tikrinta 2025-10-22). Rūdninkų vartai nugriauti 1800 m. nelegaliai, jų plytos skubiai perparduotos.

 Šaltiniai 

Kategorija:Vartai
Kategorija:Vilniaus istorija